A Bizottság 2731/2000/EK rendelete
(2000. december 14.)
az olívaolaj importlefölözésének pályázati úton történő meghatározására vonatkozó részletes szabályok megállapításáról szóló 2543/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2702/1999/EK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 2. cikke (2) bekezdésére,
mivel:
(1) Az intézkedések egyszerűsítése érdekében a mezőgazdasági termékekkel kapcsolatos behozatali és kiviteli engedélyek rendszerének és az előzetes megerősítő igazolások részletes közös alkalmazási szabályainak megállapításáról szóló, 2000. június 9-i 1291/2000/EK bizottsági rendelet [3] III. melléklete meghatározza a mezőgazdasági termékek azon maximális mennyiségét, amelynél nincs szükség behozatali és kiviteli engedélyre, illetve előzetes megerősítő igazolásra, így nincs szükség e dokumentumok kiállítására. Az olívaolaj esetében e mennyiség behozatal és kivitel esetén egyaránt 100 kg.
(2) A legutóbb a 726/98/EK rendelettel [4] módosított 2543/95/EK bizottsági rendelet [5] 2. cikkének (4) bekezdése előírja, hogy az 50 kg-ot meg nem haladó kivitel esetén nem szükséges engedély.
(3) Az engedély nélkül lebonyolítható kivitel vagy behozatal termékenkénti legmagasabb mennyisége tekintetében az 1291/2000/EK rendeletben elfogadott horizontális intézkedések figyelembevételével, az egyszerűsítés és a jogbiztonság érdekében az egyes ágazatokban - különösen az olívaolajra vonatkozóan - nem lehet egymástól eltérő rendelkezéseket fenntartani.
(4) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2543/95/EK rendelet 2. cikkének (4) bekezdését el kell hagyni.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. december 14-én.